කෙසේ වෙතත් ඊයේ කෘෂිකර්ම අමාත්‍ය මහින්දානන්ද අලුත්ගමගේ කියා සිටියේ අහිතකර ක්‍ෂුද්‍ර ජීවීන් සහ බැක්ටීරියා ඇති බවට සාම්පල මගින් දෙවරක්ම තහවුරු වූ කාබනික පොහොර ගෙන්වූ චීන සමාගමෙන්ම යළිත් වරක් සාම්පල ගෙන්වා පරීක්ෂා කරන බවයි.මේ සම්බන්ධයෙන් අදහස් දක්වමින් පේරාදෙණිය විශ්වවිද්‍යාලයේ  කෘෂිකර්ම පීඨයේ ජ්‍යෙෂ්ඨ මහාචාර්ය බුද්ධි මාරඹේ කියා සිටියේ කාබනික පොහොර නිසි පරීක්ෂාවකින් තොරව භාවිත කිරීම හරහා මෙරට බෝග වගාව මෙන්ම ආහාර සුරක්ෂිතතාවටද අහිතකර බලපෑම් එල්ලවනු ඇති බවයි.කෙසේ වෙතත් කෘෂිකර්ම අමාත්‍ය මහින්දානන්ද අලුත්ගමගේ කියා සිටියේ අදාළ චීන සමාගම තම වරද පිළිගෙන එය නිවැරදි කරගනිමින් යළි සාම්පලයක් මෙරටට එවීමට එකඟතාව පළ කර ඇති බවයි.